प्रधानमंत्री नरेंद्र मोदी 2014 के चुनाव में दो लोकसभा सीट पर चुनाव लड़े थे. इनमें गुजरात की वडोदरा और यूपी की वाराणसी सीट शामिल थी. उन्होंने दोनों सीटों पर भारी मतों से जीत हासिल करने के बाद वडोदरा सीट से इस्तीफा दे दिया था. मोदी की तरह ही मुलायम सिंह यादव भी मैनपुरी और आजमगढ़ सीट से जीते थे. उन्होंने मैनपुरी सीट छोड़ दी थी. इसके अलावा केंद्रीय मंत्री रहे गोपीनाथ मुंडे के निधन के चलते खाली हुई बीड लोकसभा सीट पर भी उपचुनाव हुए. इनमें से बीजेपी जहां वडोदरा और बीड सीट बचाने में कामयाब रही, वहीं सपा ने भी मैनपुरी सीट बचा ली.